Vuokraisännän ja vuokralaisen suhde muuttui intiimiksi – 36 vuoden ikäero alkoi ahdistaa ja poiki rajun riidan

Intiimiksi muuttunut vuokraisännän ja vuokralaisen suhde johti harvinaiseen perintäriitaan. Riidan maksavaksi osapuoleksi joutui vuokraisäntä.

Vuokrasuhteen muuttuminen henkilökohtaiseksi tuli esille käräjäoikeudessa, jossa kaksi naisen kutsumaa todistajaa vahvisti sen.

Nainen totesi, ettei kyse ollut seurustelusuhteesta vaikka välit olivatkin läheiset.

Vuokraisäntä piti suhdetta miellyttävänä ja läheisenä. Hänen mielestään vuokralainen oli asiassa aktiivisempi osapuoli.

Samassa pihapiirissä asuneet 64-vuotias vuokraisäntä ja 28-vuotias nainen tekivät puolentoista vuoden määräaikaisen sopimuksen mummonmökistä. Vuokraisäntä kertoi korjanneensa mökkiä noin 15 000-20 000 eurolla ennen sopimusta.

Isäntä oli dominoiva ja puuttui vuokralaisen luona käyneisiin vieraisiin. Vuokrasuhde muuttui isännän jouduttua vakavaan onnettomuuteen vähitellen intiimiksi suhteeksi, kun nainen alkoi hoitaa miehen asioita.

Nainen kertoi elämästään tulleen ahdistavan ja panostavan ja hän muutti mökistä pois kesken vuokrasopimuksen. Sitä oli jäljellä vielä kahdeksan kuukautta.

Syyksi lähtöönsä nainen ilmoitti saamastaan työpaikasta toiselta paikkakunnalta vaikean kulkuyhteyden takaa.

Vuokraisännän mielestä tosiasiallinen syy olisi ollut kannabiksen viljely, johon hän puuttui. Viljely olisi aiheuttanut kosteushaittoja mökissä.

Vuokraisäntä vei riidan Itä-Uudenmaan käräjäoikeuteen ja vaati naiselta maksamattomia vuokria, korvauksia rikkoutuneesta sohvasta, sähköstä ja oikeudenkäyntikuluja kaikkiaan noin 14 000 euroa.

Nainen kiisti vuokraisännän nostaman kanteen. Hän piti kohtuuttomana, että maksaisi kahdeksan kuukauden vuokrat, vaikkei edes asu talossa.

Nainen muistutti myös, että heidän suhteensa ei ollut tasapainossa. Vuokraisäntä on vahvassa taloudellisessa asemassa ja harjoitti vuokrausta sijoitustoimintana. Nainen vaati vahingonkorvausten sovittelua.

Käräjäoikeuden ratkaisun mukaan nainen ei pysynyt todistamaan poismuuttonsa syyksi toisella paikkakunnalla olevaa työpaikkaa, minkä vuoksi ei ollut perustetta sovittelulle.

Oikeus totesi tilanteen muuttuneen vuokralaisen kannalta kestämättömäksi ja sovitteli määräaikaisen vuokrasopimuksen keston lyhyemmäksi.

Käräjäoikeuden ratkaisun mukaan naisen oli maksettava puolentoista kuukauden vuokrarästit, 930 euroa, ja rikkoutuneesta sohvasta 150 euroa. Vuokraisännän oli puolestaan palautettava 1 400 euron vuokraennakko.

Vuokraisäntä oli ratkaisuun tyytymätön ja vaati muutosta Helsingin hovioikeutta. Hänen mielestään mitään perusteita sovittelulle ei ollut ja vaati vuokrasaataviaan.

Rikki menneen sohvan korvauskaan ei häntä tyydyttänyt ja hän vaati edelleen 1 200 euroa.

Vuokralainen oli maininnut yhdeksi vuokrasopimuksen purkamisen syyksi henkilökohtaisen suhteen ahdistavuuden vuokraisäntään.

Hovioikeudelle isäntä muistutti, että vuokralainen oli ollut suhteessa aktiivisempi osapuoli.

Vuokralainen kiisti isäntänsä nostaman kanteen myös hovioikeudessa. Hän kiisti aiheuttaneensa kiinteistölle vahinkoa, joka oli hänen mielestään vuokraisännän itsensä aiheuttama.

Hovioikeus oli käräjäoikeuden kanssa samaa mieltä, ettei ollut näyttöä huoneistossa kasvatetusta kannabiksesta.

Pääkäsittelyn jälkeen ei jäänyt epäselväksi, että henkilökohtainen suhde ahdisti vuokralaista. Oikeus totesi, että henkilökohtaisen suhteen luonne sovittelun perusteena on poikkeuksellinen ja muistutti että se perustui osapuolten vapaaehtoisuuteen eikä sovittelulle ei ollut perusteita.

Vuokraisäntä ei hovioikeuden mukaan riittävän tehokkaasti estänyt rahallisia menetyksiään, kun asuntoa alettiin kohta vuokralaisen lähdetty remontoida ja uuden vuokralaisen saaminen viivästyi.

Hovioikeus hyväksyi käräjäoikeuden ratkaisun muutoin, mutta vuokralaisen on korvatta 1,5 kuukauden sijasta 2,5 kuukauden vuokrat.

Vuokralaisen asianajokustannukset maksaa valtio. Summa on noin 5 000 euroa. Vuokraisäntä maksaa omat asianajokulunsa. Summa on noin 18 000 euroa.

Hovioikeus antoi yksimielisen ratkaisunsa keskiviikkona.